Likumprojekts

**Grozījumi Pacientu tiesību likumā**

Izdarīt Pacientu tiesību likumā (Latvijas Vēstnesis, 2009, 205.nr.; 2011, 202.nr.; 2012., 190.nr.; 2013., 21.nr.) šādus grozījumus:

1. 10.pantā:

izslēgt piektās daļas 4., 7. un 8.punktu;

 papildināt piekto daļu ar 12. un 13.punktu šādā redakcijā:

 „12) Iekšlietu ministrijas Centrālajai medicīniskās ekspertīzes komisijai - Iekšlietu ministrijas sistēmas iestādes vai Ieslodzījuma vietu pārvaldes amatpersonas ar speciālo dienesta pakāpi vai tās amata kandidāta veselības stāvokļa atbilstības dienestam izvērtēšanai;

 13) Nacionālo bruņoto spēku ārstniecības iestādēm – karavīru un zemessargu, kā arī kandidātu profesionālajam un Zemessardzes dienestam veselības stāvokļa izvērtēšanai.”;

 papildināt ar 5.1 un5.2 daļu šādā redakcijā:

(51) Veselības aprūpes jomu regulējošo normatīvo aktu noteiktajā kārtībā informāciju par pacientu sniedz šādām personām un institūcijām:

1) Slimību profilakses un kontroles centram – sabiedrības veselības un veselības aprūpes statistiskās informācijas iegūšanai, apkopošanai, apstrādei un analizēšanai, infekcijas slimību epidemioloģiskai uzraudzībai, kā arī personas datu apstrādei ar mērķi nodot informāciju statistikas iestādei;

2) Nacionālajam veselības dienestam – no valsts budžeta apmaksāto veselības aprūpes pakalpojumu administrēšanai, kā arī personas datu apstrādei ar mērķi nodot informāciju statistikas iestādei;

3) Zāļu valsts aģentūrai – farmakovigilances funkciju nodrošināšanai;

4) Veselības inspekcijai – veselības nozares uzraudzības funkciju izpildes nodrošināšanai.

(5.2) Veselības informācijas sistēmā uzkrāto informāciju par pacientu normatīvajos aktos par veselības informācijas sistēmā apstrādājamiem datiem noteiktajā kārtībā un apjomā apstrādā:

 1) ārstniecības personas un ārstniecības atbalsta personas – ārstniecības mērķu sasniegšanai;

 2) farmaceiti un farmaceitu asistenti – farmaceitiskās aprūpes nodrošināšanai;

 3) Nacionālais veselības dienests – no valsts budžeta apmaksāto veselības aprūpes pakalpojumu administrēšanai un veselības informācijas sistēmas uzturēšanai;

4) Veselības inspekcija – veselības nozares uzraudzības funkciju izpildes nodrošināšanai;

5) Valsts sociālās apdrošināšanas aģentūra – veselības informācijas sistēmā izrakstīto darbnespējas lapu administrēšanai;

6) Valsts darba inspekcija – nelaimes gadījumu darbā un arodslimību izmeklēšanai un uzskaitei.”.

2. Izteikt 11.panta trešās daļas pirmo teikumu šādā redakcijā:

„(3) Ja pacients atrodas aizbildnībā vai aizgādnībā, rakstveida piekrišanu viņa iesaistīšanai klīniskajā pētījumā, vienlaikus pastāvot šā panta pirmās daļas 2.punktā un otrās daļas 1. un 2.punktā minētajiem nosacījumiem, dod pacienta likumiskais pārstāvis, ievērojot viņa gribu, vai aizgādnis kopā ar pacientu, atbilstoši tiesas noteiktajam rīcībspējas ierobežojuma apjomam.”.

3. 16.pantā:

izteikt pirmo daļu šādā redakcijā:

„(1) Pacientam ir tiesības uz atlīdzību par viņa dzīvībai vai veselībai nodarīto kaitējumu (arī morālo kaitējumu), kuru ar savu darbību vai bezdarbību nodarījušas ārstniecības iestādē strādājošās ārstniecības personas vai radījuši apstākļi ārstniecības laikā, kā arī tiesības uz atlīdzību par izdevumiem, kas saistīti ar ārstniecību (turpmāk – ārstniecības izdevumi), ja ārstniecība ir bijusi nepieciešama, lai novērstu vai mazinātu ārstniecības personas vai apstākļu ārstniecības laikā nodarītā kaitējuma nelabvēlīgās sekas pacienta dzīvībai vai veselībai.”;

aizstāt otrās daļas pirmā punktā skaitli un vārdu „100 000 latu” ar skaitli un vārdu „142 290 *euro*”;

izteikt otrās daļas otro punktu šādā redakcijā:

„2) viņam radītiem ārstniecības izdevumiem – radīto izdevumu apmērā, bet ne vairāk kā 28 460 *euro*”;

aizstāt trešā, ceturtā un piektā daļā vārdus „kā arī par morālo kaitējumu” ar vārdiem „kā arī atlīdzību par ārstniecības izdevumiem”;

izteikt piekto daļu šādā redakcijā:

„(5) Pacients par viņa dzīvībai vai veselībai nodarīto kaitējumu, kā arī ārstniecības izdevumiem atlīdzību no Ārstniecības riska fonda pieprasa ne vēlāk kā divu gadu laikā no kaitējuma atklāšanas dienas, taču ne vēlāk kā triju gadu laikā no tā nodarīšanas dienas.”;

 papildināt pantu ar sesto daļu šādā redakcijā:

„(6) Pacienta atlīdzības prasījumu par viņa dzīvībai vai veselībai nodarīto kaitējumu, kā arī par ārstniecības izdevumu atlīdzināšanu izskata un lēmumu pieņem sešu mēnešu laikā pēc atlīdzības prasījuma iesniegšanas Ārstniecības riska fondā. Ja ir nepieciešama papildus informācijas pieprasīšana, savākšana un izvērtēšana, tad atlīdzības prasījuma izskatīšanas un lēmuma pieņemšanas termiņu pagarina līdz vienam gadam”.

4. Aizstāt 17.panta ceturtā daļā vārdus „kā arī par morālo kaitējumu” ar vārdiem „kā arī par ārstniecības izdevumiem”.

5. Papildināt pārejas noteikumus ar 3.punktu šādā redakcijā:

„3. Līdz *euro* ieviešanas dienai šā likuma 16.panta otrās daļas 1.punktā minētā summa „142 290 *euro*” ir 100 000 latu un šā likuma 16.panta otrās daļas 2.punktā minētā summa „28 460 *euro”* ir 20 000 latu.

6. Papildināt informatīvo atsauci uz Eiropas Savienības direktīvām ar 3. un 4.punktu šādā redakcijā:

„3) Eiropas Parlamenta un Padomes 2010.gada 15.decembra direktīvas 2010/84/ES, ar kuru attiecībā uz farmakovigilanci groza Direktīvu 2001/83/EK par Kopienas kodeksu, kas attiecas uz cilvēkiem paredzētām zālēm;

4) Eiropas Padomes 2010.gada 10.maija direktīvas 2010/32/ES, ar ko īsteno HOSPEEM un EPSU noslēgto Pamatlīgumu par asu instrumentu radītu ievainojumu novēršanu slimnīcu un veselības aprūpes nozarē.”.

Likums stājas spēkā 2013.gada 25.oktobrī.

Veselības ministre I.Circene

19.08.2013 13:39

712

Ž.Zvaigzne

67876041, Zanete.Zvaigzne@vm.gov.lv